3.0 ลักษณะการประกอบธุรกิจ

ประวัติความเป็นมาของจัสมิน เทเลคอม

บมจ.จัสมิน เทเลคอม ซิสเต็มส์ (“เจทีเอส” หรือ “บริษัท”)
ดำเนินธุรกิจด้านสื่อสารโทรคมนาคมโดยมีความเชี่ยวชาญในการจัดหา
ออกแบบและรับเหมาวางระบบโครงข่ายสื่อสารโทรคมนาคมขนาดใหญ่ (System Integrator)
นอกจากนี้บริษัทยังเป็นผู้จัดจำหน่ายระบบสื่อสารโทรคมนาคมแบบครบวงจร (Solution
Provider) และเป็นตัวแทนจำหน่ายอุปกรณ์เครื่องมือวัด (Test Equipment)
เพื่อสนองความต้องการของผู้ให้บริการระบบสื่อสารโทรคมนาคมทั้งภาครัฐและภาคเอกชน ปัจจุบัน
บริษัท มีบริษัทย่อย หนึ่งบริษัท ได้แก่ บริษัท คลาวด์ คอมพิวติ้ง โซลูชั่นส์ จำกัด (“ซีซีเอส” หรือ
“บริษัทย่อย”) ซึ่ง ดำเนินธุรกิจด้านการจัดหา ออกแบบและวางระบบคอมพิวเตอร์ (System
Integrator) พัฒนาซอฟต์แวร์ (Software) ตลอดจนการให้บริการด้านบำรุงรักษาและ
จัดจำหน่ายอุปกรณ์คอมพิวเตอร์และอุปกรณ์ต่อพ่วงที่เกี่ยวเนื่อง
รวมทั้งการให้บริการซอฟต์แวร์ในระบบคลาวด์ คอมพิวติ้ง

บริษัท ก่อตั้งขึ้นโดย บมจ.จัสมิน อินเตอร์เนชั่นแนล เมื่อวันที่ 21 เมษายน 2538
ด้วยทุนจดทะเบียนและทุนชำระแล้ว 100,000,000 บาท แบ่งเป็นหุ้นสามัญจำนวน 1,000,000 หุ้น
มูลค่าที่ตราไว้หุ้นละ 100 บาท ภายใต้ชื่อ บริษัท จัสมิน เทเลคอม
ซิสเต็มส์ จำกัด โดย จัสมิน อินเตอร์เนชั่นแนล ถือหุ้นในสัดส่วนร้อยละ 100 ของทุนจดทะเบียน
เพื่อวัตถุประสงค์การดำเนินธุรกิจด้านการออกแบบงานวิศวกรรม
ติดตั้งและทดสอบระบบสื่อสารโทรคมนาคมแบบเบ็ดเสร็จ (Turnkey)
รวมทั้งจัดจำหน่ายอุปกรณ์ของระบบดังกล่าว

ต่อมาเมื่อวันที่ 20 กุมภาพันธ์ 2547
บริษัทได้จดทะเบียนแปลงสภาพเป็นบริษัทมหาชนกับกระทรวงพาณิชย์ โดยเปลี่ยนชื่อจากเดิมเป็น
บริษัท จัสมิน เทเลคอม ซิสเต็มส์ จำกัด (มหาชน) โดยได้ลดมูลค่าที่ตราไว้จาก 100 บาทต่อหุ้น
เหลือ 1 บาทต่อหุ้น เมื่อวันที่
5 พฤศจิกายน 2547 บริษัทได้ออกหุ้นปันผลแก่ผู้ถือหุ้นเดิม โดยไม่คิดมูลค่า ในสัดส่วน 1 หุ้นเดิมต่อ
3 หุ้นสามัญใหม่ ส่งผลให้บริษัทมีทุนที่ออกและเรียกชำระแล้วเพิ่มขึ้นเป็น 400 ล้านบาท
แบ่งเป็นหุ้นสามัญจำนวน 400 ล้านหุ้น มูลค่าที่ตราไว้หุ้นละ 1 บาท พร้อมกันนี้ เมื่อวันที่ 15
ธันวาคม 2547 บริษัทจดทะเบียนเพิ่มทุน จำนวน 125 ล้านหุ้น ในราคาเสนอขายหุ้นละ 1.50 บาท

สำหรับบริษัทย่อยของบริษัทนั้น บริษัทได้ถือหุ้นของ ซีซีเอส จำนวน 538,264 หุ้น คิดเป็นร้อยละ
97.87 ของหุ้นทั้งหมดซึ่งมีอยู่จำนวน 550,000 หุ้น ปัจจุบันมีโครงสร้างการถือหุ้นดังนี้

โครงสร้างของจัสมิน เทเลคอม ณ วันที่ 2 กุมภาพันธ์ 2555

เมื่อวันที่ 6-8 กันยายน 2549 บริษัทได้เสนอขายหุ้นต่อประชาชนทั่วไป จำนวน 175 ล้านหุ้น
ในราคาหุ้นละ 3.20 บาท ทำให้มีทุนชำระแล้วของบริษัทเท่ากับ 700 ล้านบาท
และบริษัทได้เสนอขายหลักทรัพย์ในตลาดหลักทรัพย์ฯ
และเข้าเป็นบริษัทจดทะเบียนในตลาดหลักทรัพย์ฯ เมื่อวันที่ 18 กันยายน 2549
นอกจากนี้บริษัทยังได้มีการเสนอขายหุ้นสามัญเพิ่มทุนที่เป็นโครงการต่อเนื่อง 5 ปี จำนวน
5,000,000 หุ้น โดยบริษัทจะพิจารณาจัดสรรหุ้นสามัญจำนวน 5,000,000
หุ้นดังกล่าวให้แก่กรรมการและพนักงานของบริษัท ภายในระยะเวลา 5 ปี
นับตั้งแต่วันที่เสนอขายครั้งแรก เมื่อวันที่ 3 พฤศจิกายน 2549 โดยเสนอขายจำนวน 1,000,000
หุ้น มูลค่าที่ตราไว้หุ้นละ 1.00 บาท ในราคาเสนอขายหุ้นละ 1.00 บาท
และเสนอขายหุ้นสามัญตามโครงการต่อเนื่อง 5 ปี ครั้งที่ 2 เมื่อวันที่ 4 พฤษภาคม 2550 จำนวน
1,000,000 หุ้น มูลค่าที่ตราไว้หุ้นละ 1.00 บาท ในราคาเสนอขายหุ้นละ 1.00 บาท
เสนอขายหุ้นสามัญตามโครงการต่อเนื่อง 5 ปี ครั้งที่ 3 เมื่อวันที่ 6 พฤษภาคม 2551 จำนวน
950,000 หุ้น มูลค่าที่ตราไว้หุ้นละ 1.00 บาท ในราคาเสนอขายหุ้นละ 1.00 บาท โดยในปี
2552 และ ปี 2553 บริษัทไม่มีการเสนอขายหุ้นสามัญตามโครงการต่อเนื่องดังกล่าว ทั้งนี้ ณ
31 ธันวาคม 2553 ทุนชำระแล้วของบริษัทมีจำนวน 702.95 ล้านบาท เมื่อวันที่ 22 กุมภาพันธ์
2554 ได้มีมติจากที่ประชุมคณะกรรมการครั้งที่ 2/2554
ให้มีการเสนอขายหุ้นสามัญตามโครงการต่อเนื่อง 5 ปี ส่วนที่เหลือ จำนวน 2,050,000 หุ้น
มูลค่าที่ตราไว้หุ้นละ 1.00 บาท ในราคาเสนอขายหุ้นละ 1.00 บาท โดยวันที่ 28 เมษายน 2554
กรรมการและพนักงานของบริษัทได้ใช้สิทธิซื้อหุ้นสามัญจำนวน 2,050,000
หุ้นจึงทำให้การเสนอขายหุ้นสามัญตามโครงการต่อเนื่องจำนวน 5,000,000
หุ้นของบริษัทเสร็จสิ้นลง

เมื่อวันที่ 3 พฤศจิกายน 2549
บริษัทได้เสนอขายใบสำคัญแสดงสิทธิที่จะซื้อหุ้นสามัญต่อกรรมการและพนักงานของบริษัท อายุ 5 ปี
จำนวน 21,250,000 หน่วยในราคาเสนอขาย 0 บาท ทั้งนี้ใบสำคัญแสดงสิทธิ 1
หน่วยมีสิทธิซื้อหุ้นสามัญ 1 หุ้นในราคาใช้สิทธิ 1.00 ถึง 2.00 บาท
ขึ้นกับผลกำไรสุทธิตามงบการเงินตรวจสอบประจำปีล่าสุดก่อนวันใช้สิทธิ
โดยใบสำคัญแสดงสิทธิดังกล่าวมีระยะเวลาการใช้สิทธิระหว่างวันที่ 28 ธันวาคม 2550 ถึงวันที่ 27
ตุลาคม 2554 ทั้งนี้ ณ 31 ธันวาคม 2553 มีพนักงานใช้สิทธิที่จะซื้อหุ้นสามัญดังกล่าวจำนวน
40,000 หุ้น ทำให้ ในวันที่ 5 มกราคม 2554 ทุนชำระแล้วของบริษัทเพิ่มขึ้นจาก 702.95
ล้านบาท เป็นจำนวน 702.99 ล้านบาท และในปี 2554 ได้มีกรรมการ ผู้บริหาร และ
พนักงานใช้สิทธิที่จะซื้อหุ้นสามัญดังกล่าว จำนวน 1,417,300 หน่วย
ซึ่งใบสำคัญแสดงสิทธิดังกล่าวได้หมดอายุการใช้สิทธิแล้วในวันที่ 27 ตุลาคม 2554

ดังนั้น ณ วันที่ 31 ธันวาคม 2554 บริษัทมีทุนจดทะเบียนทั้งหมด 726.25 ล้านบาท
และมีทุนเรียกชำระแล้วจำนวน 706.46 ล้านบาท

  3.1 การประกอบธุรกิจ

บริษัทและบริษัทย่อยดำเนินธุรกิจจัดหา ออกแบบ
และวางระบบสื่อสารโทรคมนาคมและเทคโนโลยีสารสนเทศแบบครบวงจร (System
Integrator) พร้อมทั้งให้บริการที่เกี่ยวเนื่องอื่นๆ
นอกจากนี้บริษัทยังเป็นตัวแทนจำหน่ายอุปกรณ์เครื่องมือวัดด้านระบบสื่อสารและโทรคมนาคม
และให้บริการโทรคมนาคมในด้านต่างๆ รวมทั้งการขยายธุรกิจเป็นผู้ให้บริการ MVNO (Mobile
Virtual Network Operator :บริการโทรศัพท์เคลื่อนที่ที่มิได้มีโครงข่ายเป็นของตนเอง )
การให้บริการเช่าใช้ระบบคอนแทค เซ็นเตอร์ (Hosted Contact Center) ในชื่อการค้า
“EasyConnect” ธุรกิจจัดหา ออกแบบและวางระบบคอมพิวเตอร์ และธุรกิจคลาวด์ คอมพิวติ้ง

ปัจจุบัน ลักษณะการประกอบธุรกิจของบริษัทและบริษัทย่อย แบ่งออกเป็น 3 ประเภท ดังนี้

1. ธุรกิจจัดหา ออกแบบ และวางระบบสื่อสารโทรคมนาคม –
บริษัทเป็นผู้จัดจำหน่ายอุปกรณ์ระบบสื่อสารและโทรคมนาคมพร้อมให้บริการออกแบบ จัดหา ติดตั้ง
และทดสอบแบบเบ็ดเสร็จ (Turnkey) ให้แก่ลูกค้าทั้งภาครัฐและเอกชน ได้แก่
ทีโอที กสท โทรคมนาคม การไฟฟ้าส่วนภูมิภาค การไฟฟ้านครหลวง
สำนักงานคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ
การรถไฟแห่งประเทศไทย ธนาคารออมสิน และทริปเปิล ที บรอดแบนด์
โดยอุปกรณ์สื่อสารและโทรคมนาคมที่บริษัทใช้ในการติดตั้งทั้งหมดเป็นการซื้อจากบริษัทผู้ผลิตในประเทศหรือการนำเข้าสินค้าจากบริษัทผู้ผลิตในต่างประเทศโดยตรง
โดยบริษัทไม่ทำการผลิตสินค้าใดๆเอง ทั้งนี้ ช่องทางการจำหน่ายหลักของธุรกิจงานโครงการ มี 2
ช่องทางได้แก่
การเข้าร่วมประมูลโครงการเพื่อเป็นผู้รับจ้างเหมาวางระบบสื่อสารและโทรคมนาคมให้แก่ลูกค้าทั้งภาครัฐและภาคเอกชน
และการเป็น Sub Contract ให้ผู้ที่ชนะประมูลงานโครงการ

นอกจากนี้บริษัทมีผลิตภัณฑ์เฉพาะทาง เพื่อสนับสนุนงานในธุรกิจโครงการ ดังนี้

-   จัดหา ออกแบบและวางระบบ ในด้านรักษาความปลอดภัย ต่างๆ อาทิเช่น
    ระบบกล้องโทรทัศน์วงจรปิด (CCTV System) ระบบควบคุมการเข้า-ออก (Access
    Control System) ระบบป้องกันการบุกรุก (Intrution System) ระบบป้องกันอัคคีภัย
    (Fire Alarm System) เป็นต้น ให้แก่กลุ่มลูกค้าทั้งภาครัฐและภาคเอกชน

-   จัดจำหน่ายเครื่องมือวัดด้านระบบสื่อสารและโทรคมนาคม ประกอบด้วย
    เครื่องมือวัดระสื่อสารไร้สาย เครื่องมือวัดระบบโครงข่ายเคเบิ้ลใยแก้วนำแสง
    เครื่องมือวัดระบบสื่อสารดิจิตอล และเครื่องมือวัดอื่นๆ โดยบริษัทเป็นตัวแทนจำหน่ายของ
    Anritsu Group ภายใต้เครื่องหมายการค้า “Anritsu”
    และนอกจากนั้นแล้วบริษัทมีการขยายตลาดไปในกลุ่มเครื่องมือวัดอื่นๆ ที่นอกเหนือจาก
    Anritsu และมีการสร้างความร่วมมือกับตัวแทนจำหน่ายเครื่องมือวัดยี่ห้ออื่น
    เพื่อเพิ่มช่องทางการจัดจำหน่าย และสามารถเติมเต็มความต้องการของลูกค้าแบบเบ็ดเสร็จ

2 ธุรกิจบริการโทรคมนาคม – ซึ่งเป็นบริการที่มีกระบวนการดำเนินงานแบบเบ็ดเสร็จ
โดยมีวัตถุประสงค์เพื่อแบ่งเบาเนื้องานที่มิใช่ธุรกิจหลักของลูกค้า โดยเริ่มตั้งแต่ออกแบบ จัดหา
ติดตั้ง ส่งมอบ จนกระทั่งดูแลโครงการให้สามารถดำเนินการ (Operation) ต่อไปได้
พร้อมทั้งบำรุงรักษา (Maintenance) ทั้งในเชิงป้องกันและเมื่อเกิดเหตุเสีย
โครงการที่บริษัทดำเนินการในปี 2554 ได้แก่ การให้บริการโทรคมนาคมพื้นฐานโดยทั่วถึง และ
บริการเพื่อสังคม (Universal Service Obligation : USO)
ของสำนักงานคณะกรรมการกิจการกระจายเสียง กิจการโทรทัศน์ และ กิจการโทรคมนาคมแห่งชาติ
(กสทช)

  นอกจากนี้บริษัทยังมีการดำเนินการให้บริการอื่นๆ อีกได้แก่

-   การขยายธุรกิจเป็นผู้ให้บริการ MVNO (Mobile Virtual Network Operator)
    โดยเมื่อวันที่ 16 มิถุนายน 2554 บริษัทได้รับใบอนุญาตประกอบกิจการโทรคมนาคม แบบที่ 1
    ประเภทขายต่อบริการโทรศัพท์เคลื่อนที่ที่มิได้มีโครงข่ายเป็นของตนเอง (MVNO)
    จากคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ
    (กสทช.)

-   ให้บริการเช่าใช้ระบบคอนแทค เซ็นเตอร์ (Hosted Contact Center) ในชื่อการค้า
    “EasyConnect” โดยอาศัยความสามารถ
    ประสบการณ์ของบุคลากรในการพัฒนาระบบดังกล่าวขึ้นเอง
    กลุ่มเป้าหมายของบริการดังกล่าวคือลูกค้าหรือองค์กรที่ต้องการมีศูนย์บริการลูกค้า (Contact
    Center) สำหรับงานขาย งานบริการหลังการขาย ซึ่งการเช่าใช้บริการ Contact Center
    จะช่วยให้ลดต้นทุนการลงทุนระบบ Contact Center แก่ลูกค้า
    รูปแบบบริการจะเชื่อมต่อกับชุด PC และหูฟังจากบริษัทของลูกค้าผ่านช่องสัญญาณเช่า
    หรือผ่านเครือข่ายอินเตอร์เน็ตความเร็วสูงมายังระบบหลักที่ศูนย์กลาง (Hosted)
    ทำให้สามารถบริการลูกค้าของลูกค้าได้ทันที

3 ธุรกิจจัดหา ออกแบบและวางระบบคอมพิวเตอร์ และธุรกิจคลาวด์ คอมพิวติ้ง -
ซึ่งดำเนินการโดย บริษัทย่อย
ซึ่งเป็นผู้จัดจำหน่ายอุปกรณ์คอมพิวเตอร์และอุปกรณ์เครือข่ายที่เกี่ยวเนื่อง พร้อมให้คำปรึกษา
ออกแบบ วางระบบคอมพิวเตอร์และเครือข่ายเทคโนโลยีสารสนเทศ
รวมถึงพัฒนาซอฟต์แวร์ระบบงาน (Application Software)
และให้บริการด้านบำรุงรักษาแก่ลูกค้าทั้งภาครัฐ และภาคเอกชน และการดำเนินธุรกิจคลาวด์
คอมพิวติ้ง เป็นการนำระบบซอฟต์แวร์แอพพลิเคชั่นต่างๆ ไว้ที่เครื่องแม่ข่ายกลาง
จากนั้นก็อนุญาตให้ผู้ใช้งานสามารถล็อกอินเข้ามาในระบบเพื่อใช้งานระบบซอฟต์แวร์ต่างๆ
ผ่านเครือข่ายอินเตอร์เน็ต ซึ่งคลาวด์ คอมพิวติ้ง
เป็นเทคโนโลยีที่เข้ามาช่วยให้ธุรกิจที่ต้องการใช้งานระบบไอทีได้มีทางเลือกในการเช่าใช้ระบบแทนที่จะต้องลงทุนซื้อระบบ
ซึ่งเหมาะอย่างยิ่งสำหรับธุรกิจขนาดกลางและเล็กที่อาจจะมีข้อจำกัดเรื่องงบประมาณเมื่อลักษณะการให้บริการใช้ระบบซอฟต์แวร์บนแพลตฟอร์มของคลาวด์
คอมพิวติ้งเป็นดังนี้ ดังนั้นสิ่งที่จะเกิดควบคู่กันกับ คลาวด์ คอมพิวติ้ง
ก็คือรูปแบบบริการซอฟต์แวร์แบบใหม่ที่ไม่ใช่การขายขาด แต่เป็นการให้เช่าใช้ซอฟต์แวร์
หรือที่เรียกกันว่า Software as a Service (SaaS) ซึ่งตามโมเดลนี้ซอฟต์แวร์จะเปลี่ยนจาก
“สินค้า” ที่ต้องถูกซื้อ เป็น “บริการ” ที่ต้องจ่ายค่าใช้บริการตามที่ใช้งานจริง SaaS
เป็นรูปแบบธุรกิจการให้บริการซอฟต์แวร์ที่กำลังเป็นที่นิยมอยู่ในปัจจุบัน

ซึ่งการทำธุรกิจคลาวด์ คอมพิวติ้ง
เป็นเทคโนโลยีที่เข้ามาช่วยให้ธุรกิจที่ต้องการใช้งานระบบเทคโนโลยีสารสนเทศได้มีทางเลือกในการเช่าใช้ระบบแทนที่จะต้องลงทุนซื้อระบบ
ซึ่งเหมาะอย่างยิ่งสำหรับธุรกิจขนาดกลางและเล็กที่อาจจะมีข้อจำกัดเรื่องงบประมาณ
ซึ่งธุรกิจคลาวด์ คอมพิวติ้ง จะแบ่งการให้บริการออกเป็น 2 ประเภทดังนี้

-   การให้บริการโครงสร้างพื้นฐานคลาวด์ (Infrastructure-as-a-Service )

-   การให้บริการซอร์ฟแวร์ (Software-as-a-Service)

  3.2 โครงสร้างรายได้

โครงสร้างรายได้ของบริษัทและบริษัทย่อย จำแนกตามลักษณะธุรกิจ ดังนี้

+-----------------------+-------+------+-----+------+-----+------+-----+
| ลักษณะธุรกิจ             | ดำเ   | งบก  |     |      |     |      |     |
|                       | นินงาน | ารเง |     |      |     |      |     |
|                       |       | ินรวม |     |      |     |      |     |
|                       | โดย   |      |     |      |     |      |     |
+=======================+=======+======+=====+======+=====+======+=====+
|                       |       | ปี    |     | ปี    |     | ปี    |     |
|                       |       | 2552 |     | 2553 |     | 2554 |     |
+-----------------------+-------+------+-----+------+-----+------+-----+
|                       |       | ล้า   | %   | ล้า   | %   | ล้า   | %   |
|                       |       | นบาท |     | นบาท |     | นบาท |     |
+-----------------------+-------+------+-----+------+-----+------+-----+
|   ธุรกิจจัดหา            |       | 3,96 | 89  | 3,31 | 92  | 1,18 | 83  |
|   ออกแบบและวางระบบ    |  บริษัท | 8.70 | .68 | 3.24 | .43 | 9.88 | .62 |
|   สื่อสารโทรคมนาคม      |       |      |     |      |     |      |     |
|   (Telecom Systems    |       |      |     |      |     |      |     |
|   Integration)        |       |      |     |      |     |      |     |
+-----------------------+-------+------+-----+------+-----+------+-----+
|   ธุรกิจบริการโทรคมนาคม  | บริษัท  | 18   | 4   | 7.17 | 0   | 6    | 4   |
|                       |       | 6.67 | .22 |      | .20 | 0.10 | .22 |
|   (Telecom Service    |       |      |     |      |     |      |     |
|   Business )          |       |      |     |      |     |      |     |
+-----------------------+-------+------+-----+------+-----+------+-----+
|   ธุรกิจจัดหา            | CCS   | 21   | 4   | 13   | 3   | 6    | 4   |
|   ออกแ                |       | 0.07 | .75 | 5.68 | .78 | 9.71 | .90 |
| บบและวางระบบคอมพิวเตอร์ |       |      |     |      |     |      |     |
|                       |       |      |     |      |     |      |     |
|   (Computer Systems   |       |      |     |      |     |      |     |
|   Integration)        |       |      |     |      |     |      |     |
+-----------------------+-------+------+-----+------+-----+------+-----+
| รวมร                  |       | 4,36 | 98  | 3,45 | 96  | 1,31 | 92  |
| ายได้จากการขายและบริการ |       | 5.44 | .65 | 6.08 | .41 | 9.69 | .74 |
+-----------------------+-------+------+-----+------+-----+------+-----+
|   รายได้อื่น             | บริษัท  | 5    | 1   | 12   | 3   | 10   | 7   |
|                       |       | 9.54 | .35 | 8.73 | .59 | 3.35 | .26 |
+-----------------------+-------+------+-----+------+-----+------+-----+
|   รวมรายได้            |       | 4,42 | 100 | 3,58 | 100 | 1,42 | 100 |
|                       |       | 4.98 | .00 | 4.82 | .00 | 3.05 | .00 |
+-----------------------+-------+------+-----+------+-----+------+-----+

  3.3 เป้าหมายการดำเนินการ

บริษัทและบริษัทย่อยมุ่งมั่นที่จะเป็นผู้ให้บริการด้าน System Integrator ชั้นนำ
ซึ่งบริษัทและบริษัทย่อยมีประสบการณ์ ความเชี่ยวชาญ
และความชำนาญด้านระบบสื่อสารโทรคมนาคมและเทคโนโลยีสารสนเทศเป็นอย่างดี
บริษัทมีพันธมิตรธุรกิจทั้งในส่วนของผู้ผลิตที่มีชื่อเสียงเป็นที่รู้จักและยอมรับ และ
ในส่วนของผู้ให้บริการโครงข่ายระดับชั้นนำของประเทศ
ทำให้บริษัทและบริษัทย่อยมีศักยภาพในการให้บริการด้าน System Integrator แบบครบวงจร
(Total Solution) แก่ลูกค้า

สำหรับเทคโนโลยีหรือโซลูชั่นที่บริษัทมุ่งเน้นเพื่อการเป็น SI คือ โซลูชั่นด้านบรอดแบนด์
(Broadband Solution) ซึ่งสอดคล้องกับนโยบายบรอดแบนด์แห่งชาติ
ที่เป็นปัจจัยขับเคลื่อนหลักปัจจัยหนึ่งของอุตสาหกรรม ICT รวมถึงการพัฒนาแอพพลิเคชั่นใหม่ๆ
เพื่อใช้งานบนโครงข่ายบรอดแบนด์ รวมถึงโซลูชั่น Multi-Service Access Node (MSAN)
เทคโนโลยีที่แสดงนวัตกรรมของชุมสายโทรศัพท์ที่สามารถให้บริการได้ทั้งโทรศัพท์และอินเตอร์เน็ตบรอดแบนด์
ที่ช่วยลดต้นทุนการให้บริการแก่ผู้ให้บริการ (Telecom Operator)
และเทคโนโลยีอินเตอร์เน็ตความเร็วสูงผ่านโครงข่ายไฟเบอร์ (FTTx)
ที่เพิ่มศักยภาพการบริการของผู้ให้บริการ
สามารถตอบสนองความต้องการในการใช้แบนด์วิธที่เพิ่มขึ้นของกลุ่มลูกค้าปลายทางของผู้ให้บริการ
และสำหรับเทคโนโลยี 3G & LTE ( LTE – Long Term Evolution )
ทั้งผู้ให้บริการโทรศัพท์เคลื่อนที่รายเดิมและรายใหม่ที่จะเกิดขึ้นตามนโยบายของ กสทช.ต่อไป

นอกจากนี้บริษัทและบริษัทย่อยได้เพิ่มลักษณะการดำเนินธุรกิจโดยการพัฒนาตนเองเข้าสู่ธุรกิจให้บริการ
(Service Provide) โดยการนำเทคโนโลยี Cloud Computing
ซึ่งเป็นเทคโนโลยีสารสนเทศที่นำทั้งฮาร์ดแวร์ ซอฟต์แวร์ และ แอพพลิเคชั่น
มาแบ่งปันกันในลักษณะของการให้บริการซอฟต์แวร์ (Software as a Service : SaaS)
บริการโครงสร้างพื้นฐาน (Infrastructure as a Service : IaaS)
โดยให้บริการผ่านเครือข่ายอินเตอร์เน็ตด้วย
ซึ่งจะอำนวยความสะดวกลดความยุ่งยากในการลงทุนและการดูแลอุปกรณ์และระบบคอมพิวเตอร์ให้แก่ผู้ใช้บริการ
ทั้งยังประหยัดทรัพยากร พลังงาน และลดค่าใช้จ่าย ทั้งนี้บริษัทได้เริ่มให้บริการ call center
ซึ่งมีลักษณะของการให้บริการซอฟต์แวร์ผ่านเครือข่ายอินเตอร์เน็ตแล้ว โดยใช้ชื่อบริการว่า Easy
Connect และจะเริ่มให้บริการใหม่ๆ เพิ่มเติมต่อไป

บริษัทและบริษัทย่อยจึงเชื่อมั่นว่าแนวทางการดำเนินงานของบริษัทและบริษัทย่อย
รวมทั้งการพัฒนาธุรกิจสู่การเป็นผู้ให้บริการ จะนำไปสู่การเป็นผู้ให้บริการ
เพื่อเพิ่มธุรกิจรูปแบบใหม่ที่สร้างความแตกต่างและเพิ่มศักยภาพในการแข่งขันที่สูงขึ้น ไปพร้อมๆ
กับอุตสาหกรรมที่กำลังมีการเปลี่ยนแปลงและเติบโตอย่างต่อเนื่องบนความพึงพอใจของลูกค้าและลูกค้าปลายทาง